આ અંગે મળતી માહિતી અનુસાર સુરત શહેરના અડાજણ ખાતે સ્વામીનારાયણ મંદિર પાસે આવેલ રિવેરા પાર્ક રો હાઉસમાં રહેતા જય ક્રુષ્ણ મદનલાલ મેવાવાળાએ ઓલપાડ તાલુકાનાં દિહેણ ગામે વિમલનાથ વિલેજ પ્રોજેકટમાં 33, 34 અને 35 નંબરના પ્લોટ ખરીદ્યા હતા. આ પ્લોટની બાજુમાં પ્લોટ નંબર 6,7 અને 8 વેચાણ આપવાના છે એવું સુરતના અડાજણ ખાતે નક્ષત્ર એપાર્ટમેંટમાં રહેતા સરજભાઈ ગોવિંદભાઇ છાંસિયાએ કીધું હતું. જેથી જયક્રુષ્ણભાઈએ આ પ્લોટ ખરીદ્યા હતા. જેની આવેજી પેટે 13.50 લાખ રૂપિયા રોકડેથી તેમજ ચેક દ્વારા ચૂકવી આપ્યા હતા. આ સમયે સરજભાઈએ પ્લોટના દસ્તાવેજ કરવી આપવાની બાહેધરી આપી હતી. આમ છતાં ત્યારપછી સરજભાઈ દસ્તાવેજ કરી આપતા ન હતા. ટેકનિકલ પ્રોબ્લેમ ઉભો થયો હોવાની વાત કરી ગોળ ગોળ ફેરવતા હતા ત્યારબાદ 21-8-2015ના રોજ 100 રૂપિયાના સ્ટેમ્પ પેપર પર નોટરી રૂબરૂ સાટાખટનું લખાણ કરી આપ્યા મુજબ સમય મર્યાદામાં દસ્તાવેજ કરી ન આપતા આ પ્લોટ તેમણે અન્યને આપી દીધા હોવાનું જાણવા મળ્યું હતું. જે આધારે ઓલપાડ પોલીસ સ્ટેશનમાં જયક્રુષ્ણ ભાઈએ ફરિયાદ નોંધાવતાં ઓલપાડ પોલીસે ગુનો નોંધી આગળની તપાસ હાથ ધરી છે.